21.2.2012 Den Europæiske Unions Tidende L 48/15 AFGØRELSER KOMMISSIONENS GENNEMFØRELSESAFGØRELSE af 17. februar 2012 om ændring af beslutning 2005/51/EF for så vidt angår den periode, hvor jord forurenet med pesticider eller persistente organiske miljøgifte må indføres i Unionen med henblik på rensning (meddelt under nummer K(2012) 869) (2012/102/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (!), særlig artikel 15, stk. 1, og ud fra følgende betragtninger: (1) — Uanset direktiv 2000/29/EF bemyndiger Kommissionens beslutning 2005/51/EF af 21. januar 2005 om bemyndi- gelse af medlemsstaterne til midlertidigt at dispensere fra visse bestemmelser i Rådets direktiv 2000/29/EF for import af jord forurenet med pesticider eller persistente organiske  miljøgifte med henblik på rensning (?) medlemsstater, der deltager i FN's Levnedsmiddel- og Landbrugsorganisations (FAO) program for forebyggelse og bortskaffelse af forældede og uønskede pesticider, til i en begrænset periode at tillade indførsel af jord forurenet med sådanne pesticider til Unionen til behandling på særlige forbrændingsanlæg til farligt affald. Programmet løber stadig. (2) > Under hensyntagen til de omstændigheder, der anføres som begrundelse for undtagelsen, som indrømmes ved beslutning 2005/51/EF, og af hensyn til god lovgivnings- skik bør undtagelsen nu forlænges i fem år. (3) — Beslutning 2005/51/EF bør derfor ændres i overensstem- melse hermed. (4) — Foranstaltningerne i denne afgørelse er i overensstem- melse med udtalelse fra Den Stående Komité for Plante- sundhed — VEDTAGET DENNE AFGØRELSE: Artikel 1 I artikel 1, stk. 2, i beslutning 2005/51/EF ændres »29. februar 2012« til »28. februar 2017«, Artikel 2 Denne afgørelse er rettet til medlemsstaterne. Udfærdiget i Bruxelles, den 17. februar 2012. På Kommissionens vegne John DALLI Medlem af Kommissionen ()) EFT L 169 af 10.7.2000, s. 1. (?) EUT L 21 af 25.1.2005, s. 21.